text: रामनाथ कोविंद तत्कालिक समय में बिहार राज्य के राज्यपाल हैं. इससे पहले ये देश की सत्ताधारी पार्टी भारतीय जनता पार्टी के नेता थे. सत्ताधारी राजनैतिक पार्टी बीजेपी ने इनका नाम होने वाले भारत के राष्ट्रपति चुनाव के लिए राष्ट्रीय जनतांत्रिक गठबंधन की तरफ से सुझाया है. इनका राजनैतिक सफ़र कई मोड़ से गुज़रते हुए देखा जा सकता है. इन्होने कई तरह की भूमिका में देश में भाग लिया है. इन्होने एक समाज सेवी, एक वकील और एक राज्यसभा सांसद के तौर पर काम करते हुए कमज़ोर तबके के लोगों को हर तरह से लाभ पहुँचाने की कोशिश की. राजनीति में भी इन्होने एक अहम् भूमिका निभाई और राज्यसभा में रहते हुए कई पदों पर काम किया.